3 ሰነ 2020 መግለጺ ስእሊ, ከተማ ናይሮቢ ኣብ ኬንያ ብዙሓት ኤርትራውንን ኢትዮጵያውያንን ስደተኛታት ኣለዉ። ኣብ ስደት ሰብ ንሓድሕዱ እናተደጋገፈን እናተማላለአን ስለ ዝነብር ከኣ ተጸጋጊዑ ናይ ምንባር ባህሪ ኣለዎ። ኣብ ኬንያ ዘለዉ ኤርትራውያንን ኢትዮጵያውያንን እውን እቶም ዝበዝሑ ኣብ ሓደ ከባቢ እዮም ዝነብሩ። ኣብ ከተማ ናይሮቢ፡ ጃምሁሪ፣ ካርያኮር፣ ቻይሮድን ኢስልን ብዝብል ዝጽዋዕ ከባቢታት ድማ ብብዝሒ ሓበሻ ዝነብረሉም'ዮም። ኢስሊ፡ ዕሙር ናይ ንግዲ ቦታ እዩ። ኣብቲ ከባቢ ብኮሮናቫይረስ ዝተለከፉ ሰባት ብብዝሒ ስለ ዝተረኸቡ መንግስቲ ኬንያ ዝርግሐ እቲ ቫይረስ ንምቁጽጻር ነቲ ከባቢ ኣብ ምሉእ ዕጽዋ አእትዩዎ ኣሎ። ብዙሓት ኤርትራውያንን ኢትዮጵያውያንን እውን ኣብቲ ከባቢ ተዓጽዮም ይርከቡ። ካርያኮርን ቻይሮድን ዝብሃል ምስ ኢስሊ ዝዳወብ ከባቢ ስለ ዝኾነ ኣብቲ ቦታ ዝነብሩ ኤርትራውያንን ኢትዮጵያውያንን ጸልዩዎም ኣሎ። ምንጪ ስእሊ, Milka ጃምሁሪ'ውን ምስቲ ኪቢራ ዝበሃል ኣብ ኬንያ ዝዓበየ ሻውል ዝዋሰን ከባቢ እዩ። ኣብቲ ሻውል ኮሮናቫይረስ ብምእታው መዳውብቱ ነበርቲ ጃምሁርን ኣዳምስን፡ ፍርሕን ሻቕሎትን አሕዲሮም ኣለው። ኣብዚ ግዜ ለበዳ ኮሮናቫይረስ፡ ማሕበራዊ ምርሕሓቕ ሓደ ካብቲ ኣገዳሲ መከላኸሊ እዩ። ነበርቲ ኬንያ ኤርትራውያንን ኢትዮጵያንውያን ንኮሮናቫይረስ ብኸመይ ይገጥሙዎ ኣለው?
